**projektas**

**reg. Nr. T-124**

**2.10.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ PATALPŲ NUOMOS MOKESČIŲ LENGVATŲ SUTEIKIMO**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Pasvalio rajono savivaldybės tarybos 2020 m. lapkričio 25 d. sprendimu Nr. T1-224 „Dėl nekilnojamojo turto, patalpų nuomos, žemės ir valstybinės žemės nuomos mokesčių lengvatų suteikimo dėl COVID-19 ligos (koronaviruso infekcijos ligos) plitimo sukeltų pasekmių mažinimo“, atsižvelgdama į Komisijos, sudarytos Pasvalio rajono savivaldybės administracijos direktoriaus 2021 m. kovo 2 d. įsakymu Nr. DV-128 „Dėl komisijos sudarymo“, siūlymą (2021 m. birželio 2 d. posėdžio protokolas Nr. ASI-264), atsižvelgdama į mažosios bendrijos „Kultūros kavinė“ 2021 m. kovo 10 d. prašymą „Dėl kavinės patalpų nuomos kompensavimo karantino metu“, Pasvalio rajono savivaldybės taryba n u s p r e n d ž i a:

1. Atleisti nuo Pasvalio rajono savivaldybei nuosavybės teise priklausančių patalpų nuomos mokesčio mokėjimo už laikotarpį nuo 2020 m. lapkričio 7 d. iki 2021 m. gegužės 31 d. mažąją bendriją „Kultūros kavinė“, įmonės kodas 304785918, adresas Vytauto Didžiojo a. 3, Pasvalys.

2. Sumažinti 50 proc. Pasvalio rajono savivaldybei nuosavybės teise priklausančių patalpų nuomos mokestį už laikotarpį nuo 2021 m. birželio 1 d. iki karantino laikotarpio pabaigos mažajai bendrijai „Kultūros kavinė“, įmonės kodas 304785918, adresas Vytauto Didžiojo a. 3, Pasvalys.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2021-06-03 tel. .Nr. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ PATAlpų nuomos mokesčių lengvatų SUTEIKIMO**

**2021-06-03**

Pasvalys

**1. Problemos esmė.** Atsižvelgiant į nustatytus Lietuvos Respublikos Vyriausybės ribojimus ir draudimus veiklos vykdymui dėl COVID-19, Pasvalio rajono savivaldybės tarybos 2020 m. lapkričio 25 d. sprendimą Nr. T1-224 „Dėl nekilnojamojo turto, patalpų nuomos, žemės ir valstybinės žemės nuomos mokesčių lengvatų suteikimo dėl COVID-19 ligos (koronaviruso infekcijos ligos) plitimo sukeltų pasekmių mažinimo“ ir į Komisijos, sudarytos Pasvalio rajono savivaldybės administracijos direktoriaus 2021 m. kovo 2 d. įsakymu Nr. DV-128 „Dėl komisijos sudarymo“ siūlymą, parengtas sprendimo projektas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

Priėmus sprendimą atleisti nuo patalpų nuomos mokesčio Savivaldybė negaus 1000 Eur pajamų ( jeigu karantinas baigsis 2021 m. liepos 1 d.).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

 PRIDEDAMA. Posėdžio protokolas, 4 lapai.

Finansų skyriaus vedėja Dalė Petrėnienė